**ΠΕΡΙΒΑΛΛΟΝ**

ΘΕΜΑΤΙΚΕΣ ΕΝΟΤΗΤΕΣ

1. Ένα από τα μεγαλύτερα προβλήματα που αντιμετωπίζει σήμερα ο πλανήτης μας είναι η ρύπανση του περιβάλλοντος, η οποία αυξάνεται κάθε χρόνο με γρήγορους ρυθμούς και με ολέθριες συνέπειες για τον άνθρωπο και το περιβάλλον. Πώς ρυπαίνεται ο αέρας; Τι προβλήματα δημιουργούνται στους ανθρώπους, στα φυτά και στα ζώα από τον αέρα που δεν είναι καθαρός;
2. Το αστικό νέφος από τους ρύπους και τις εκπομπές της βιομηχανίας είναι γεγονός πως δεν επιτρέπει στις πόλεις μας… να ανασάνουν. Γιατί είναι απαραίτητο να έχουν οι πόλεις χώρους πρασίνου; Πώς μπορούν να αποκτήσουν περισσότερο πράσινο; μπορούν να συνεχίσουν να ακμάζουν και να αναπτύσσονται, βελτιώνοντας ταυτόχρονα τη χρήση πόρων και μειώνοντας τη μόλυνση;

**3ο ΠΡΟΤΥΠΟ ΓΕΛ ΙΛΙΟΥ**

1. Τι προβλήματα δημιουργούν στο περιβάλλον τα απορρίμματα;

Τα σκουπίδια κρύβουν «θησαυρούς» αλλά και απαντήσεις για το αύριο του πλανήτη μας!”

Η ανακύκλωση και η επαναχρησιμοποίηση αυτών είναι το “κλειδί” για να έχουμε ένα καλύτερο αύριο για τον πλανήτη μας, για τις ζωές μας!! Ποια η λειτουργία , τα οφέλη και οι δράσεις μας για μια αποτελεσματική ανακύκλωση;

1. Η κλιματική αλλαγή αποτελεί παγκόσμια πρόκληση καθώς οδηγεί στη συνολική αύξηση της συχνότητας και της σοβαρότητας των καιρικών φαινομένων όπως η ξηρασία, οι πλημμύρες, οι τυφώνες, οι ανεμοστρόβιλοι και οι πυρκαγιές.

Μπορούν οι πολίτες μελλοντικά να γίνουν ικανοί να διαχειρίζονται και να αντιμετωπίζουν προβλήματα που συνδέονται με αυτήν;

1. Ποια κοινωνικά προβλήματα ανέκυψαν από την εμφάνιση των πλημμυρικών φαινομένων; Υπάρχουν τρόποι πρόληψης και αντιμετώπισης των πλημμυρών ;
2. Από τι κινδυνεύουν τα δάση; Τι προβλήματα δημιουργούνται στο περιβάλλον όταν καταστρέφονται τα δάση; Τι προσφέρουν στον άνθρωπο; Πώς μπορούμε να τα προστατέψουμε;
3. Πόσο σημαντικό είναι το νερό για τη ζωή των ανθρώπων, των ζώων και των φυτών; Πώς μπορούμε να κάνουμε οικονομία στο νερό; η πρόσβαση σε ασφαλές και προσιτό πόσιμο νερό είναι καθολική και ισότιμη;
4. Γιατί η θάλασσα είναι σημαντική στη ζωή μας; Πως μπορεί να αποφευχθεί η θαλάσσια ρύπανση; Μήπως η προσεκτική διαχείριση αυτού του σπουδαίου παγκόσμιου πόρου είναι το κλειδί για ένα βιώσιμο μέλλον;
5. Ποια ζώα κινδυνεύουν να εξαφανιστούν; Τι προβλήματα δημιουργούνται όταν εξαφανίζεται ένα είδος ζώου; Μπορούμε να κάνουμε κάτι για να μην εξαφανιστεί;

**1ο ΠΡΟΤΥΠΟ ΓΥΜΝΑΣΙΟ ΙΛΙΟΥ**

1. Έχουν όλοι οι άνθρωποι του πλανήτη την ίδια πρόσβαση στα τρόφιμα; Η απώλεια και η σπατάλη τροφίμων αυξάνουν τον κίνδυνο της επισιτιστικής ανασφάλειας; Εντείνεται η επισιτιστική κρίση από την κλιματική αλλαγή; Υπάρχει τρόπος να εξασφαλιστεί τροφή σε πληθυσμούς που υποσιτίζονται στις πόλεις;
2. Ποιες είναι οι επιπτώσεις στο περιβάλλον από τα εργοστάσια παραγωγής ηλεκτρικής ενέργειας τα οποία χρησιμοποιούν ορυκτά καύσιμα; Γνωρίζετε σε ποια μέρη στη χώρα μας λειτουργούν εργοστάσια παραγωγής ηλεκτρικής ενέργειας καύσης ορυκτών πόρων (πχ λιγνίτη); Γνωρίζετε αν οι περιοχές αυτές αντιμετωπίζουν κάποιο περιβαλλοντικό πρόβλημα;
3. Τα αποθέματα των ορυκτών καυσίμων είναι ευρέως γνωστό πως τελειώνουν και οι άνθρωποι καλούνται να αντικαταστήσουν τις ρυπογόνες τακτικές με σαφώς πιο φιλικές στρατηγικές περιβαλλοντικής ενεργειακής ανάπτυξης. Ο λιγνίτης και το πετρέλαιο ενοχοποιούνται πλέον συλλήβδην για το τεράστιο αρνητικό τους οικολογικό αποτύπωμα και η ανθρωπότητα οφείλει να προχωρήσει στην άμεση αντικατάστασή τους. Υπάρχουν πηγές και τρόποι που θα μπορούσαν να αντικαταστήσουν επάξια αυτό το ενεργειακό κενό;
4. Η αύξηση της επισκεψιμότητας ενός τόπου προκαλεί περιβαλλοντική επιβάρυνση. Υπάρχουν τρόποι για να συνδυαστεί η τουριστική ανάπτυξη με την αειφόρο ανάπτυξη ενός τόπου;
5. Αειφόρο ελληνικό σχολείο.. Ποιο σχολείο θα χαρακτηρίζαμε ως τέτοιο; Ποιες οι αρχές , οι δράσεις του και η ιδιαιτερότητα του;;;;
6. Με ποιους τρόπους μπορούμε να μειώσουμε την περιβαλλοντική επιβάρυνση; Τι θα καταφέρουμε να εξοικονομήσουμε; Οι συνέπειες θα αφορούν μόνο το περιβάλλον ή θα είναι ευρύτερες; Τι επιπλέον μπορεί να γίνει ώστε ο Έλληνας να γίνει περιβαλλοντικά ευσυνείδητος;

Επιπλέον ενότητες αν τελικά λάβουν μέρος πάνω από 14 σχολεία.

1. Παράνομες χωματερές , αυθαίρετα κτίσματα, διάχυτη αυθαιρεσία εις βάρος της ελληνικής φύσης... Μια επιβάρυνση οικονομική αλλά και περιβαλλοντική.. Υπάρχει άραγε τρόπος να θωρακίσουμε τη χώρα μας και τις ζωές μας ;
2. Ποιος ο ρόλος των εθελοντικών οργανώσεων στην προστασία του πλανήτη; Είναι ουσιαστικός και αναγκαίος ή περιορίζεται σε δράσεις επιφανειακές χωρίς όμως ουσιαστικό αποτέλεσμα;